wickkiey/tamil-wikipedia-markdown huggingface dataset:
# புனர்பூசம் (நட்சத்திரம்)

**புனர்பூசம்** என்பது இந்திய வானியலிலும் சோதிடத்திலும் இராசி சக்கரத்தில் (*Zodiac*) பேசப்படுகிற 27 நட்சத்திரங்களில் ஏழாவது நட்சத்திரம் ஆகும். Castor மற்றும் Pollux என்று மேற்கத்திய உலகத்தில் வழக்கிலிருக்கும் பெயர்களால் அறியப்படும் இந்த இரண்டு நட்சத்திரங்களை புனர்பூசம் என்று இந்திய மரபில் சொல்லப்படுகிறது. ஏறக்குறைய ஜனவரி 15 தேதிகளில் 11-30 மணி அளவிலும் இரண்டு மாதம் முன்னமேயே காலை 3-30 மணியளவிலும், இன்னும் மற்ற நாட்களில் அட்டவணைப்படியும் இவைகளைக் காணலாம். பொதுவாக டிசம்பரிலிருந்து மே வரையில் இதைப்பார்க்கலாம். இதனுடைய அறிவியற்பெயர் <math>\alpha</math> and <math>\beta </math> Geminorum. இந்திய வானியலின் மரபுப்படியும் ஜோதிடமரபுப்படியும் இது முதல் மூன்று பாதங்கள் மிதுனராசியிலும் நான்காம் பாதம் கடக இராசியிலும் கணக்கிடப்படுகிறது. 'மிதுனம்' என்றாலே இரட்டை என்றுதான் பொருள்.  

## அறிவியல் விபரங்கள்

இரண்டு நட்சத்திரங்களும் பார்ப்பதற்கு ஒரே அளவு பிரகாசமாக இருந்தாலும் , Pollux ஆரஞ்சு நிறத்தில் இருக்கும் ஒற்றை நட்சத்திரம். Castor மட்டுமே இரண்டு நட்சத்திரங்களுக்குமேல் கொண்டது. அதனில் முக்கியமாக இரண்டு நட்சத்திரங்கள் நீலநிறத்தைக் காட்டுபவை. அவைகளினுடைய ஒளியளவு 1.9, மற்றும் 2.9.  

## இரவில் மணி அறிதல்

இரவில் நட்சத்திரங்களைக் கொண்டு மணி அறிவதற்கு தமிழிலும் வடமொழியிலும் 27 வாய்பாடுகள் இருக்கின்றன. அதனில் புனர்பூசம் குறித்த தமிழ்ச் செய்யுள் வரிகள்:  

**ஓடறு புனர்மீன் ஓடங்கோலரை**  

புனர்பூசம் உச்சவட்டத்திற்கு வரும்போது கோலில், அதாவது, துலாராசி, உதித்து அரை நாழிகை ஆகிறது என்பது பாட்டின் பொருள்.  

தை மாதம் 15 ம் நாள் நாம் புனர்பூசத்தை உச்சத்தில் பார்ப்பதாகக் கொள்வோம். புனர்பூசமே இரண்டு தனித்தனி நட்சத்திரங்களாக இருப்பதால், உச்சத்தில் பார்ப்பது என்பது ஒரு தோரயமாகத்தான் சொல்லமுடியும். அன்று சூரியன் மகரராசியின் மையத்தில் இருக்கிறது. கீழ்த் தொடுவானத்திற்கும் சூரியனுக்கும் இடச் சுழிதூரத்தை இப்படி கணக்கிடலாம். துலா ராசியில் 4 1/2, விருச்சிகராசியில் 5, தனுசுராசியில் 5, மகரத்தில் 2 1/2 ஆக மொத்தம் 17நாழிகை. 1 நாழிகை = 24 நிமிடங்கள். அதனால், சூரியன் உதிப்பதற்கு இன்னும் 6 மணி 48 நிமிடங்கள் உள்ளன. ஆதலால் அப்போதைய நேரம் ஏறக்குறைய 11-12 P.M. இதே முறையில் மற்ற நாட்களிலும் கணக்கிட்டுக் கொள்ளலாம். கீழுள்ள அட்டவணையில் மாதிரிக்காக சில நாட்கள் காட்டப்பட்டிருக்கின்றன.  

| புனர்பூசத்தை உச்ச வட்டத்தில்
பார்க்கும் இரவு | சூரியன் இராசிச்சக்கரத்தில்
இருக்கும் இடம் | வாய்பாட்டிலிருந்து
கணிக்கப்பட்ட நேரம்
(ஏறக்குறைய) |
| --- | --- | --- |
| ஐப்பசி 15 | துலாராசியில் நுழைந்து
15 நாள் ஆனது | 5-12 A.M. |
| கார்த்திகை15 | விருச்சிக ராசியில் நுழைந்து
15 நாள் ஆனது | 3-12 A.M. |
| மார்கழி 15 | தனுசு ராசியில் நுழைந்து
15 நாள் ஆனது | 1-12 A.M. |
| தை 15 | மகர ராசியில் நுழைந்து
15 நாள் ஆனது | 11-12 P.M. |
| மாசி 15 | கும்ப ராசியில் நுழைந்து
15 நாள் ஆனது | 9-12 P.M. |
| பங்குனி 15 | மீன ராசியில் நுழைந்து
15 நாள் ஆனது | 7-12 P.M. |
# 1940கள்


**1940கள்** என்றழைக்கப் படும் பத்தாண்டு 1940ஆம் ஆண்டு துவங்கி 1949-இல் முடிவடைந்தது.  

## நிகழ்வுகள்
- இதன் முதல் பாதியில் இரண்டாம் உலகப்போர் நடைபெற்றது.
- 1948 - இசுரேல் மீது அரபு நாடுகளான எகிப்து, ஜோர்தான், லெபனான், சிரியா, ஈராக், மற்றும் சவுதி அரேபியா ஆகியன இணைந்து தாக்குதலை ஆரம்பித்தன.

## நுட்பம்
- முதல் அணு ஆயுதம் 1945இல் உருவாக்கப்பட்டு, சோதிக்கப் பட்டது.
- 1944இல் கலோசஸ் எனப்படும் உலகின் முதல் எதிர்மின்னி (*electronic*), எண்முறைக் (*digital*) கணினி உருவாக்கப் பட்டது.
# விக்கிப்பீடியா:ஆண்டு நிறைவுகள்/சூன் 8


**சூன் 8**: உலகப் பெருங்கடல்கள் நாள்  
- 1783 &ndash; ஐசுலாந்தில் **லாக்கி** (படம்) எரிமலை வெடிக்க ஆரம்பித்ததில் எட்டு மாதங்களில் வரட்சி, மற்றும் வறுமை காரணமாக 9,000 பேர் வரையில் உயிரிழந்தனர். அடுத்த ஏழாண்டுகள் அங்கு பஞ்சம் நிலவியது.
- 1856 &ndash; 194 பிட்கன் தீவினரைக் கொண்ட ஒரு குழு நோர்போக் தீவை அடைந்து அத்தீவில் மூன்றாவது குடியிருப்பை ஆரம்பித்தனர்.
- 1953 &ndash; வாசிங்டன் உணவகங்களில் கறுப்பினத்தவர்களையும் அனுமதிக்க வேண்டும் என ஐக்கிய அமெரிக்க உச்ச நீதிமன்றம் உத்தரவிட்டது.
- 1967 &ndash; ஆறு நாள் போர்: அமெரிக்காவின் *லிபர்ட்டி* என்ற ஆய்வுக் கப்பல் இசுரேலின் வான்படையினரால் குண்டு வீசித் தகர்க்கப்பட்டதில் 34 பேர் கொல்லப்பட்டனர், 171 பேர் காயமடைந்தனர்.
- 1972 &ndash; வியட்நாம் போர்: ஒன்பது வயது சிறுமி நேப்பாம் குண்டு வீசப்பட்டதில் காயமடைந்தது வீதி வழியே ஓடி வருவதை அசோசியேட்டட் பிரெசு செய்தியாளர் படம் பிடித்தார். இப்படத்திற்கு பின்னர் புலிட்சர் பரிசு வழங்கப்பட்டது.
- 2004 &ndash; 1882 ஆம் ஆண்டிற்குப் பின்னர் முதற்தடவையாக வெள்ளிக் கோளின் சூரியக்கடப்பு அவதானிக்கப்பட்டது.
**வைத்திலிங்கம் துரைசுவாமி** (பி.&nbsp;1874) **மதுரை மணி ஐயர்** (இ.&nbsp;1968) **பி. ஏ. பெரியநாயகி** (இ.&nbsp;1990)
# கொழும்பு விடுதிகளில் இருந்து தமிழர் கட்டாய வெளியேற்றம்

2007 ஆம் ஆண்டு ஜூன் 7 ஆம் நாள் அதிகாலையில் இலங்கையின் தலைநகர் கொழும்பில் பல இடங்களிலும் விடுதிகளில் தங்கியிருந்த பெண்கள், குழந்தைகள் உட்பட 400-க்கும் மேற்பட்ட தமிழர்களை இலங்கைக் காவற்துறையினர் பலவந்தமாக வெளியேற்றி தமிழர்களின் தாயகமான வடக்கு, கிழக்குப் பிரதேசங்களுக்கு அனுப்பினர்.  

## வெளியேற்றத்துக்காக கூறப்படும் காரணங்கள்
கொழும்பில் விடுதிகளில் சாதாரண பொது மக்கள் போல் தங்கியிருந்து, புலிகள் குண்டுத் தாக்குதல்களை நடத்துவதாக இலங்கை அரசு குற்றம் சாட்டியுள்ளது. இதனால் காரணமற்ற முறையில் விடுதிகளில் தங்கியிருக்கும் தமிழர்களை அவர்களின் சொந்தப் பிரதேசத்திற்கு அனுப்புவதாக அரசு அறிவித்து தமிழர்களை பலவந்தமாக அனுப்பியபோதில் இதில் பலர் வெளிநாடுகளிற்குச் செல்லவும் திருமணத்திற்காகவும் இதர பல வேலைகளுக்குமாகக் கொழும்பில் வந்துள்ளவர்களேயாவர் என்பது தெளிவாக நிரூபிக்கப்படுள்ளது. தமிழர்களை கொழும்பில் இருந்து பலவந்தமாக வெளியேற்றுவதற்கான உத்தரவினை இலங்கையின் தற்போதைய அதிபரின் சகோதரரான கொத்தபாய ராசபக்சவே காரணம் ஆகும்.  

## மனித உரிமை மீறல்கள்
- இரண்டாம் உலகப்போரின் போது ஹிட்லரின் அரசு மேற்கொண்ட நடவடிக்கை மற்றும் தென்னாபிரிக்க அரசு கறுப்பின மக்கள் மீது மேற்கொண்ட நடவடிக்கைகள் போன்றது கொழும்பில் தமிழர்களை மகிந்த ராஜபக்ச வெளியேற்றும் நடவடிக்கைகள் என்று இலங்கை எதிர்க்கட்சித்தலைவர் ரணில் விக்கிரமசிங்க சாடியுள்ளார்.
- கொழும்பிலிருந்து தமிழர்களை வெளியேற்றியிருப்பது அனைத்துலக மனித உரிமைச் சட்டங்களை மீறியதாகும் என்று நோர்வே கண்டனம் தெரிவித்துள்ளது.
- ஐக்கிய அமெரிக்காவும் அரசாங்கத்தின் இச்செயலை வன்மையாகக் கண்டித்துள்ளது.
- கொழும்பிலிருந்து தமிழர்கள் வெளியேற்றப்பட்ட விவகாரத்தில் இந்திய அரசாங்கம் மற்றும் தமிழக ஆளும் கட்சியான திராவிட முன்னேற்றக் கழகம் ஆகியவை தலையிட வேண்டும் என்று ஆசிய மனித உரிமைகள் ஆணையம் (ACHR) வலியுறுத்தியுள்ளது.
- கொழும்பு விடுதிகளில் இருந்து தமிழ் மக்களை வெளியேற்றியதனை எதிர்த்து கொழும்பில் ஜூன் 8 வெள்ளிக்கிழமை எதிர்ப்புப் போராட்டத்தினை மனித உரிமை செயற்பாட்டாளர்கள் நடாத்தினர்.

## தமிழர்களின் எதிர்ப்பு போராட்டம்
இலங்கை நாடாளுமன்றத்தில் தமிழ் நாடாளுமன்ற உறுப்பினர்கள் தமிழர்களுக்கு இழைக்கப்பட்ட அநீதிக்கு எதிராகக் குரல் எழுப்பியுள்ளனர்.  

### வெளிநாடுகளில் எதிர்ப்பு போராட்டம்

## தமிழர்களை வெளியேற்றத் தடை
கொழும்பு நகரிலிருந்து தமிழர்களை வெளியேற்ற இலங்கை உச்சநீதிமன்றம் தடை விதித்துள்ளது. இதன் மூலம் கொழும்பில் இருந்து தமிழர்களை வெளியேற்றவோ, தமிழர்கள் கொழும்பினுள் வருவதைத் தடுக்கவோ முடியாது என்று நீதி மன்று உத்தரவிட்டுள்ளது.
# விக்கிப்பீடியா:ஆண்டு நிறைவுகள்/சூன் 9


**சூன் 9**:  
- 68 &ndash; உரோமைப் பேரரசன் நீரோ தற்கொலை செய்து கொண்டான். ஜூலியோ குளாடிய மரபு முடிவுக்கு வந்து, நான்கு பேரரசர்களின் ஆண்டு என அழைக்கப்பட்ட உள்நாட்டுப் போர் ஆரம்பமானது.
- 1667 &ndash; இரண்டாவது ஆங்கிலேய-இடச்சுப் போர்: மெட்வே மீதான இடச்சுக் கடற்படையின் தாக்குதல் ஆரம்பமானது. அரச கடற்படை வரலாறு காணாத தோல்வி கண்டது.
- 1762 &ndash; பிரித்தானியப் படைகள் அவானா மீதான தாக்குதலை ஆரம்பித்தது. ஏழாண்டுப் போர்க் காலத்தில் நகரைக் கைப்பற்றியது.
- 1900 &ndash; இந்தியத் தேசியவாதி **பிர்சா முண்டா** (படம்) பிரித்தானிய சிறையில் வாந்திபேதியினால் இறந்தார்.
- 1903 &ndash; அநுராதபுரத்தில் இடம்பெற்ற கலவரத்தில் கத்தோலிக்க ஆலயம் ஒன்று பௌத்தர்களினால் சேதமாக்கப்பட்டு மதகுரு தாக்கப்பட்டார்.
- 1959 &ndash; முதலாவது அணுவாற்றல் ஏவுகணை நீர்மூழ்கி *ஜார்ஜ் வாசிங்டன்* வெள்ளோட்டம் விடப்பட்டது.
- 2010 &ndash; ஆப்கானித்தான், காந்தகாரில் திருமண வீடொன்றில் சிறுவன் ஒருவன் தற்கொலைத் தாக்குதல் நடத்தியதில் 40 பேர் கொல்லப்பட்டனர், 70 பேர் காயமடைந்தனர்.
**பள்ளியகரம் நீ. கந்தசாமிப் புலவர்** (பி.&nbsp;1898) **ப. சுந்தரேசனார்** (இ.&nbsp;1981)
# வில்லியம் கேரி


**வில்லியம் கேரி** (*William Carey*) (ஆகஸ்ட் 17, 1761 – ஜூன் 9, 1834) ஆங்கில புரட்டஸ்தாந்து, பப்திஸ்த சபையின் மிஷனரியாக (இயேசு கிறிஸ்துவை அறிவித்தல்) இந்தியாவில் ஊழியம் செய்தவர். இவர் ’தற்கால ஊழியத்தின் தந்தை’ எனப் போற்றப்படுபவர். பப்திஸ்த மிஷினெரி சங்கத்தை தோற்றுவித்தவர்களில் இவரும் ஒருவர். இந்தியாவின் டச்சுக் காலனியான செராம்பூர், கொல்கத்தாவில் மிஷனரியாக பணியாற்றி வந்தவர், இவர் விவிலியத்தை பெங்காலி, சமஸ்கிருதம் மற்றும் பல இந்திய மொழிகளில் மொழிபெயர்த்தவர்.  

## வாழ்க்கைக் குறிப்பு
வில்லியம் கேரி இங்கிலாந்து, நார்த்தாம்டன்ஷயரில் *பவுலஸ்புரி* என்ற கிராமத்தில் எட்மண்ட், எலிசபெத் கேரி ஆகியோரின் ஐந்து பிள்ளைகளில் மூத்தவராகப் பிறந்தார். தந்தை எட்மண்ட் நெசவுத் தொழிலைச் செய்து வந்தார். வில்லியம் ஆறு வயதாக இருக்கும் போது தந்தை அக்கிராமத்தின் பாடசாலை தலைமை ஆசிரியராக நியமிக்கப்பட்டார். சிறுவனாக இருந்தபோதே, வில்லியமுக்கு சுற்றுச்சூழல் மீது அதிக ஆவல் இருந்தது. செடிகள், பூச்சிகள் மற்றும் சிறு விலங்குகளை சேகரிப்பதில் ஆர்வம் காட்டினார். மிகவும் இள வயதிலேயே இலத்தீன், கிரேக்க மொழி]]களை தானே கற்றுக்கொள்ளும் ஆற்றலை பெற்றிருந்தார்.  

தமது தந்தையின் விருப்பத்தின்படி, பதினான்காவது வயதில் அருகே உள்ள ஹெக்கில்டன் என்னும் கிராமத்தில் செருப்புத்தைக்கும் தொழிலாளியின் கீழ் மாணவராகச் சேர்ந்தார். இவரது எஜமானன் கிளார்க் நிக்கோலஸ் அவரைப்போலவே ஆலயம் செல்லுபவராகவே காணப்பட்டார். அவரது சக மாணவராக இருந்த ஜோன் வார் என்பவர் கடமைக்காக மாத்திரம் ஆலயம் செல்வதை வெறுப்பவர். அவரிடமிருந்து இயேசு கிறிஸ்துவின் இரட்சிப்பைக் குறித்து அறிந்து, தன் வாழ்வைக் கிறிஸ்துவுக்கு அர்ப்பணித்தார். இங்கிலாந்து திருச்சபையில் இருந்து விலகிய கேரி ஹெக்கில்டன்னில் ஒரு சிறிய குழு கூடுகை(Congregational) திருச்சபையை ஆரம்பித்தார். நிக்கோலஸ் கேரிக்கு, தனது கிராமத்தில் கல்லூரி சென்று பயின்ற ஒருவர் மூலம் கிரேக்கம் கற்றுக்கொடுத்தார்.  

1779ல் நிக்கோலஸ் இறந்த பிறகு, தாமஸ் ஓல்ட் என்ற உள்ளூர் செருப்புத் தைக்கும் தொழிளாளியிடம் வேலைக்குச் சேர்ந்தார். ஓல்டின் மருமகள் டோரதி பிளகெட்டை 1781ம் ஆண்டு பிட்டின்பர்கில் உள்ள யோவான் ஸ்நானகன் திருச்சபையில் வைத்து திருமணம் செய்து கொண்டார்.  

## இந்தியா வருகை

1781 ஜூன் 10 இல் டொலி என்பாரைத் திருமணம் செய்தார். பப்திஸ்த சபை பாப்டிஸ்டு மிஷனெரி இயக்கத்தின் ஒரு சிறப்புக் கூட்டத்தில் ஒரு மிஷனெரி, இந்தியாவின் கிறிஸ்தவ மத தேவைகளைக் குறித்துப் பகிர்ந்து கொண்டார். அப்பொழுது வில்லியம் கேரி, அந்தப் பேச்சின் மூலம் சவாலைப் பெற்றவராய், இந்தியாவிற்கு மிஷனெரியாகச் செல்லும்படியாகத் தன்னை அர்ப்பணித்தார்.  

வில்லியம் கேரி, குடும்பத்துடன் 1793 நவம்பர் 9 கல்கத்தா வந்து சேர்ந்தார். அங்கு மிகவும் கடினமான சூழ்நிலையில் ராம் பாஷூ என்னும் ஒரு பெங்காலிக் கிறிஸ்தவர் இவருக்கு தனது மொழியைக் கற்றுத்தர முன் வந்தார்.  

கேரி தன் பொருளாதாரத் தேவைகளை சந்திக்கும்பொருட்டு தாவரவியல் பூங்கா ஒன்றின் மேலாளராகவும், மை தயாரிக்கும் தொழிற்சாலையின் மேலாளராகவும் மற்றும் மொழியியல் துறையின் பேராசிரியராகவும் பணியாற்றினார். அப்பொழுது வேதாகமத்தை மொழிபெயர்க்க ஆரம்பித்தார். அந்தக் காலகட்டத்தில் தன்னுடைய அருமைப் பிள்ளைகளையும், தன் மனைவியையும் இழந்தார்.  

இந்த சமயத்தில் செராம்பூரில் ஒரு இளம் மிஷனெரிக்குழுவுடன் இணைந்து வேதாகமத்தைப் பல்வேறு மொழிகளில் மொழிபெயர்த்தனர். ஆனால் அவர்களுடைய அனைத்துக் கையெழுத்துப் பிரதிகளும் நெருப்புக்கு இரையானது. ஆனாலும் அவர்கள் ஒரு புதிய உத்வேகத்துடன் தங்கள் பணியைத் தொடர்ந்து வேத நூலை பல மொழிகளில் மொழிபெயர்த்தனர்.  

வில்லியம் கேரி 1834 ஜூன் 9இல் மறைந்தார்.
# அஸ்ஸலாமு அலைக்கும்



**அஸ்ஸலாமு அலைக்கும்** (*As-salāmu ʿalaykum*; ; ) - உங்கள் மீது சாந்தியும் சமாதானமும் உண்டாவதாக என்பது இதன் பொருளாகும். இது அரபி வாக்கியமாகும். இது முகமன் கூறுவதற்கு பயன்படுகிறது.  

முஸ்லிம்கள் ஒருவருக்கொருவர் சந்தித்துக்கொள்ளும்பொழுதும் இவற்றை கூறிக்கொள்வர். இதை சலாம் சொல்லுதல் என்றும் சொல்வார்கள். தமிழில் "வணக்கம்" சொல்லும் முறைக்கும் இவற்றிற்கும் வேறுபாடு உண்டு.  

அஸ்ஸலாமு அலைக்கும் என்பதற்கான பதிலாக "வ அலைக்கும் (முஸ்)ஸலாம்" என்று கூறுவார்கள். இதற்கு பொருள் "உங்கள் மீதும் சாந்தியும் சமாதானமும் உண்டாவதாக!" என்பதாகும்.  

சந்திக்கும் பொழுது மட்டுமின்றி பிரியும் பொழுதும் சலாம் சொல்லவேண்டும் என்கிறது இஸ்லாம்.  

இந்த முகமன் கூறுதலை எல்லா நேரங்களிலும் பயன்படுத்துவார்கள். அதாவது சாதாரணமாக சந்திக்கும் பொழுது, திருமணங்களுக்கு செல்லும்பொழுது, வீட்டினுள் நுழையும்பொழுது, இறந்தவர் வீட்டுக்கு செல்லும் பொழுது இப்படி எல்லா நேரங்களிலும் சலாம் சொல்லவேண்டும்.  

இருவர் சண்டையிட்டு அவர்களை சமாதானப்படுத்திவைக்க "அவருக்கு சலாம் சொல்லுங்கள்" என்று சொல்லி சலாம் சொல்லவைத்துச் சேர்த்து வைப்பார்கள்.  

## கடமையும் விதிகளும்
1. ஒருவர் இன்னொருவரைப் பார்க்கும் பொழுது "கண்டிப்பாக" சலாம் சொல்லவேண்டும்
1. சலாம் சொல்லும் பொழுது மற்றவருக்கு விளங்கும் படி கூற வேண்டும் விளங்கவில்லை என்றால் மீண்டும் மீண்டும் கூறவேண்டும்
1. அதற்கு பதில் கூறுபவர் அவருக்கு பதில் கூற வேண்டும் அவர் கூறியதை போல அல்லது அதை விட அழகானதை கூற வேண்டும் .

1. கூட்டத்தினரைப் பார்த்து தனியாய் வருபவர் சலாம் சொல்லுதல் வேண்டும்,
1. இருக்கையில் இருபவரை பார்த்து நிற்பவரும் , நிற்பவரை பார்த்து நடப்பவரும் , நடப்பவரை பார்த்து ஓடுபவரும் என்ற வரிசையில் சலாம் கூற வேண்டும்.

## அருகில் இல்லாதவருக்குச் சலாம் சொல்லுதல்
நண்பர்கள் உறவினர்கள் தூரத்தில் வசிப்பார்களேயானால் அவர்களை மற்றவர்கள் சந்திக்க செல்வதை அறிந்தால் செல்பவரிடம் "அவருக்கு சலாம் சொன்னதாக சொல்லுங்கள்" என்று சொல்லி அனுப்புவார்கள் அதை அவர் கேள்வி படும் போது நேரில் பார்த்தால் பதில் கூறுவது போன்றே கூற வேண்டும்  

## முதல் சலாம்
அல்லாஹ் (முதல் மனிதர்) ஆதம்(அலை) அவர்களை(களி மண்ணிலிருந்து) படைத்தான். அப்போது அவர்களின் உயரம் அறுபது முழங்களாக இருந்தது. பிறகு, 'நீங்கள் சென்று அந்த வானவர்களுக்கு ஸலாம் (முகமன்) கூறுங்கள். அவர்கள் உங்களுக்குக் கூறும் (பதில்) வாழ்த்தைக் கேட்டுக் கொள்ளுங்கள். அதுதான் உங்கள் முகமனும் உங்கள் சந்ததிகளின் முகமனும் ஆகும்" என்று சொன்னான். அவ்வாறே ஆதம்(அலை) அவர்கள் (வானவர்களிடம் சென்று), 'அஸ்ஸலாமு அலைக்கும் - உங்களின் மீது சாந்தி பொழியட்டும்" என்று கூறினார்கள். அதற்கு வானவர்கள், 'உங்களின் மீதும் சாந்தியும் கருணையும் பொழியட்டும்" என்று பதில் கூறினார்கள். 'இறைவனின் கருணையும் (உங்களின் மீது பொழியட்டும்)' என்னும் சொற்களை வானவர்கள் (தங்கள் பதில் முகமனில்) அதிகப்படியாக கூறினார்கள்.  

எனவே, (மறுமையில்) சொர்க்கத்தில் நுழைபவர்கள் ஒவ்வொருவரும் ஆதம்(அலை) அவர்களின் உருவத்தில் தான் நுழைவார்கள். ஆதம்(அலை) அவர்களின் காலத்திலிருந்து இன்று வரை (மனிதப் படைப்புகள்) (உருவத்திலும், அழவிலும்) குறைந்து கொண்டே வருகின்றன" என அபூ ஹுரைரா (ரலி) அறிவித்தார்.
# காத்தான்குடித் தாக்குதல் 1990


**காத்தான்குடி பள்ளிவாயல் படுகொலை** என்பது ஆகஸ்ட் 3, 1990ல் கிழக்கிலங்கையில் காத்தான்குடியில் ஆயுதக்குழுவினால் நடத்தப்பட்ட தாக்குதலைக் குறிக்கும். இத் தாக்குதல் ஒரே நேரத்தில் இரண்டு முஸ்லீம் பள்ளிவாசல்களில் நடத்தப்பட்டது. ஒன்று கிரவல் தெருவில் உள்ள பள்ளிவாசலும், மற்றொன்று உசைனியா பள்ளிவாசலும் தாக்குதலுக்குள்ளாயின.. இதில் முஸ்லிம்கள் இரவுத்தொழுகை நடாத்திக்கொண்டிருக்கும் பொழுது நடத்தப்பட துப்பாக்கிப் பிரயோகத்தில் 25 குழந்தைகள் உட்பட 103 பேர் படுகொலை செய்யப்பட்டனர். இத்தாக்குதலை தமிழீழ விடுதலைப் புலிகளே மேற்கொண்டனர். ஆனாலும் அவர்கள் இதனை எப்போதும் மறுத்தே வந்திருக்கின்றனர்., முஸ்லிம் ஊர்காவல் படையினர் நடத்திய படுகொலைகளுக்கான எதிர்வினையாகவே இவை நடாத்த பட்டதாக குறிப்பிடப்படுகின்றது.  

இந்த தாக்குதல் ஆகஸ்ட் 1, 1990ல் அக்கரைப்பற்றில் நடைத்தப்பட்ட தாக்குதலின் தொடர்ச்சியாக கருதப்படுகிறது. அக்கரைப்பற்றில் நிகழ்த்தப்பட்ட தாக்குதலில் 14 முஸ்லிம்களும், 2 தியதி மதவாச்சி, மட்டக்களப்பு மற்றும் மஜீது புரம் ஆகிய ஊர்களில் 15 முஸ்லிம்களும் கொல்லப்பட்டனர்.  

## இவற்றையும் பார்க்காவும்
- யாழ்ப்பாண முஸ்லீம்களின் கட்டாய வெளியேற்றம்
- கொழும்பு விடுதிகளில் இருந்து தமிழர் கட்டாய வெளியேற்றம்
# பிரார்த்தனை


வின் *பிரார்த்தனை செய்யும் கைகள்* ஓவியம் ]]  
**பிரார்த்தனை**, **செபம்** அல்லது **மன்றாடல்** என்பது ஒரு வேண்டுகோள் அல்லது செயலாகும். இது வழிபாட்டு இலக்குடன் தொடர்பு கொண்டு ஒரு பரஸ்பர நம்பிக்கை மற்றும் புரிதலைச் செயல்படுத்த முற்படுகிறது.  

பிரார்த்தனை என்பது மத நடைமுறையின் ஒரு வடிவமாக இருக்க முடியும். இது பொது அல்லது தனிப்பட்ட முறையில் நடக்கலாம். இது வார்த்தைகள், பாடல் அல்லது முழுமையான மௌனத்தை உள்ளிட்டவற்றைப் பயன்படுத்தலாம். மொழி பயன்படுத்தப்படும் போது பிரார்த்தனை ஒரு பாடல் வடிவம், மந்திரம், முறையான நம்பிக்கை அறிக்கை, அல்லது பிரார்த்தனை நபரின் ஒரு தன்னிச்சையான சொற்பொழிவு ஆக இருக்கலாம். வேண்டுகோள், பிரார்த்தனை விண்ணப்பம், நன்றி மற்றும் புகழ்பாடுதல் எனப் பிரார்த்தனையின் வெவ்வேறு வடிவங்கள் உள்ளன. பிரார்த்தனையானது ஒரு தெய்வம், ஆவி, இறந்தவர் அல்லது உயர்ந்த யோசனை, வழிபாட்டிற்கான நோக்கம், வழிகாட்டுதல் கோருதல், பாவங்களை ஒப்புக்கொள்ளுதல் அல்லது ஒருவரின் எண்ணங்களையும் உணர்ச்சிகளையும் வெளிப்படுத்துதல் ஆகியவற்றை நோக்கி இருக்கலாம். எனவே, தனிப்பட்ட நன்மைக்காக அல்லது மற்றவர்களுக்காக எனப் பல காரணங்களுக்காக மக்கள் பிரார்த்தனை செய்கிறார்கள்.
# விக்கிப்பீடியா:ஆண்டு நிறைவுகள்/சூன் 10


**சூன் 10**:  
- 1782 &ndash; சியாமின் மன்னராக **முதலாம் இராமா** (படம்) முடி சூடினார்.
- 1786 &ndash; சீனாவின் சிச்சுவான் மாகாணத்தில் பத்து நாட்களுக்கு முன்னர் நிகழ்ந்த நிலநடுக்கம் காரணமாக டாடு ஆற்றின் அணைப்பு உடைந்ததில் வெள்ளப்பெருக்கில் சிக்கி 100,000 பேர் உயிரிழந்தனர்.
- 1801 &ndash; சிவகங்கையின் சின்னமருது ஆங்கிலேயர்களின் அதிகாரத்தை உதறித்தள்ளி *சுதேசி மன்னர்களின் கீழ் ஜம்புத்தீவின் மக்கள் வாழவேண்டும்* என்ற தனது விடுதலைப் பிரகடனத்தை திருச்சியில் வெளியிட்டார்.
- 1986 &ndash; மண்டைதீவுக் கடல் படுகொலைகள்: யாழ்ப்பாணம், மண்டை தீவில் குருநகரைச் சேர்ந்த 31 மீனவர்கள் படுகொலை செய்யப்பட்டனர்.
- 1996 &ndash; வடக்கு அயர்லாந்தில் சின் பெயின் பங்குபற்றாத நிலையில் அமைதிப் பேச்சுக்கள் ஆரம்பமாயின.
- 2003 &ndash; நாசாவின் ஸ்பிரிட் தளவுளவி செவ்வாய்க் கோளை நோக்கி ஏவப்பட்டது.
**வே. தில்லைநாயகம்** (பி.&nbsp;1925) **கே. முத்தையா** (இ.&nbsp;2003) **கிரேசி மோகன்** (இ.&nbsp;2019)
# விக்கிப்பீடியா:பங்களிப்பாளர் பக்கம்

தமிழ் விக்கிபீடியா பங்களிப்பாளர்களுக்கான அறிவிப்புகள் இப்பக்கத்தில் இடம்பெறும்.  

---

தமிழ் விக்கிபீடியாவின் தரத்தை முன்னேற்றும் வகையில் ஒவ்வொரு மாதமும் சிறப்பு கவனம் எடுத்து ஒரு துப்புரவுப் பணியை மேற்கொள்ளலாம் என்று ஆலமரத்தடியில் பரிந்துரைக்கப்பட்டது.  

**ஜூன் 2007 - கட்டுரைகளில் எழுத்துப் பிழைகளைக் களையும் மாதமாக இருக்கும்.** இதைக் கவனத்தில் கொண்டு இயன்ற அளவு கட்டுரைகளை உரை திருத்தித் தர பங்களிப்பாளர்கள் வேண்டப்படுகிறார்கள். --ரவி 16:23, 9 ஜூன் 2007 (UTC)
# நா. கோவிந்தசாமி


**நா. கோவிந்தசாமி** (*Naa.Govindasamy*, ஏப்ரல் 18, 1946 – மே 26, 1999, அகவை 52) சிங்கப்பூரைச் சேர்ந்த கணினி அறிஞரும் எழுத்தாளரும் ஆவார். முதன் முதலில் தமிழை இணையத்தில் ஏற்றி வைத்தவர் என்ற பெருமைக்கு உரியவர்."1995ம் ஆண்டு அக்டோபர் 27 இல் சிங்கப்பூர் அதிபர் மேன்மை மிகு. ஓங் டாங் சாங் (:en:Ong Teng Cheong) துவக்கி வைத்த Journeys*: Words, Home and Nation - Anthology of Singapore Poetry* (1984-1995) என்கிற நான்கு தேசிய மொழிக் கவிதைகளுக்கான வலைத்தளத்தில் (Poem Web) தான் முதன் முதலில் தமிழ் இணையத்தில் அடி எடுத்து வைத்தது."  

## இணையப் பங்களிப்பு
நா. கோவிந்தசாமி தமிழ்நெட், தமிழ்ஃபிக்சு போன்ற கணினி எழுத்துருக்கள் பயன்படுத்தும் சிங்கப்பூர் 16 பிட் ஒருங்குறித் திட்டத்தை மேம்பாட்டுக்காக உழைத்தார் இவரது சிங்கப்பூர் தமிழ் வெப் என்பது உலகளாவிய வலையில் வெளிவந்த உலகின் முதலாவது தமிழ் இணையப் பக்கம் ஆகும். 1999 பெப்ரவரியில் நடைபெற்ற தமிழ்நெட்99 இணைய மாநாட்டில் *Towards a Total Internet Solution for the Tamil Language through Singapore Research* என்ற தலைப்பில் ஆய்வுக் கட்டுரை வாசிக்கப்பட்டது.  

## இலக்கியப் பங்களிப்பு
கோவிந்தசாமி 1965 ஆம் ஆண்டு முதல் சிறுகதைகள் எழுதி வந்தவர். 1990-ல் வேள்வி என்ற புதினத்தையும் எழுதி வெளியிட்டுள்ளார். 1991 இல் உள்ளொளியைத் தேடி என்ற சிறுகதைத் தொகுப்பும் 1977ஆம் ஆண்டில் இலக்கியக் களம் என்ற அமைப்பை ஆரம்பித்தார். இவ்வமைப்பு மிகச்சிறந்த சிறுகதைகளின் தொகுப்பு ஒன்றை 1981-ல் வெளியிட்டது.  

1994 ஆகத்து 5, 6 ஆகிய நாட்களில் அண்ணா பல்கலைக்கழகத்தில் *தமிழும் கணிப்பொறியும்* என்ற தலைப்பில் நடந்த கருத்தரங்கில் *கணியன் விசைப்பலகை* என்ற கட்டுரையைப் படித்தார்.  

### பங்காற்றிய நூல்கள்
நா. கோவிந்தசாமி கீழ்க்கன்ட நூல்களுக்கு இணையாசிரியராக (Co Editor) பணியாற்றியுள்ளார்  
- 2010 நா.கோவிந்தசாமி எனும் படைப்பாளி (வாழ்க்கை வரலாறு)

## பெற்ற விருதுகள்
நா.கோவிந்தசாமி கீழ்க்காணும் விருதுகளைப் பெற்றுள்ளார்  
1. 1967 இல் தமிழர் திருநாளில் சிங்கப்பூர் தமிழ் முரசு நாளிதழ் நடத்திய சிங்கப்பூர் மலேசிய சிறுகதை போட்டியில் தனது *காட்டாற்றின் கரையினிலே* என்னும் சிறுகதைக்கு முதற்பரிசு பெற்றார்
1. 1998 இல் *ஏழாவது இந்தியப் பண்பாட்டு விழாவின் புதுமை விருதினை (7th Indian Cultural Festival Innovation Award)* தமிழ் வெப் திட்டத்தினை உருவாக்கியதற்காக தனது குழுவினரான டேன் டின் வீ (:en:Tan Tin Wee) மற்றும் லியாங் காக் யாங் (Leong Kok Yong) ஆகியோரோடு இணைந்து பெற்று கொண்டார்

## வகித்த பொறுப்புகள்
நா.கோவிந்தசாமி ​சிங்கப்பூ்ர்த் தமிழ் எழுத்தாளர் கழகத்தில் கீழ்க்காணும் பொறுப்புகளை வகித்துள்ளார்  
- 1977-1979 செயலாளர்
- 1981-1987 செயலவை உறுப்பினர்
- 1987-1991 செயலாளர்
- 1991-1992 துணைத் தலைவர்

## TamNet Pte Ltd
நா.கோவிந்தசாமி 1996 இல் TamNet Pte Ltd என அறியப்பட்ட Tamil Network Publishing House Pte Ltd என்ற நிறுவனத்தை தொடங்கினார். இவரின் மறைவிற்கு பிறகு அவரது மனைவி உஷாவால் இந்நிறுவனம் மேலாண்மை செய்யப்பட்டது இந்நிறுவனம் Kanian UV,கணியன் 2000 போன்ற தமிழ் எழுத்துரு மென்பொருட்களையும் செந்தமிழ் தமிழ்ச்சுடர் போன்ற சிறுவருகளுக்கான எழுத்துரு மென்பொருட்களையும் வெளியிட்டது மேலும் தமிழ் தட்டச்சு வகுப்புகள் மற்றும் அனைத்து தகவல் தொழில்நுட்ப உதவிகளையும் வழங்கியது
# சென்னை அரசுப் பொது மருத்துவமனை



**சென்னை அரசுப் பொது மருத்துவமனை** ஆசியாவின் மிகப்பெரிய பொது மருத்துவமனையாகும். இது சென்னை நடு தொடர்வண்டி நிலையத்திற்கு எதிரில் அமைந்துள்ளது.  

16 நவம்பர், 1664 ஆம் ஆண்டு கிழக்கிந்திய நிறுவனத்தாருக்கு மருத்துவம் செய்வதற்காகத் தொடங்கப்பட்டது. தொடக்கத்தில் புனித ஜார்ஜ் கோட்டையில் 25 ஆண்டுகள் இருந்தது. படிப்படியாக வசதிகளுடன் மேம்படுத்தப்பட்டது. ஆளுநர் சர் எலிஹு யேல் என்பவரால் 1690 ல் கோட்டையிலேயே வேறொரு இடம் ஒதுக்கப்பட்டு இடமாற்றப்பட்டது. ஆங்கிலேய-பிரெஞ்சுப் போருக்குப்பின் 20 ஆண்டுகள் கழித்து 1772 ஆம் ஆண்டு தற்போதைய இடத்திலே நிலையானது.  

தற்பொழுது, ஏழு அடுக்கு கொண்ட இரண்டு புதிய அடுக்குமாடிக் கட்டடங்கள் கட்டுவதற்கு அன்றைய முதலமைச்சர் மு. கருணாநிதி 7-3-2001 அன்று அடிக்கல் நாட்டினார். பிறகு தமிழகத்தின் முதல்வராய் இருந்த ஜெ. ஜெயலலிதா 2005ம் ஆண்டு திறந்து வைத்தார். இம்மருத்துவமனை இந்தியாவின் பழங்கால மருத்துவமனைகளில் ஒன்றானதாகும்.  
## வரலாறு

1664 நவம்பர் 16 அன்று அரசு பொது மருத்துவமனை பிரித்தானிய கிழக்கிந்திய கம்பெனியால் போர்வீரர்களின் நலனுக்காக ஒரு சிறிய மருத்துவமனையாக தொடங்கப்பட்டது. இதன் முதல் நிருவனராக இருந்தவர் சென்னை மாகானத்தின் பிரித்தானிய கிழக்கிந்திய நிறுவனத்தின் முகவராக இருந்த சர் எட்வர்ட் (Edward Winter (English administrator)) அயராத எழுச்சியூட்டும் முயற்சிகளால் ஆரம்பிக்கப்பட்டது. அரசு பொது மருத்துவமனை புனித ஜார்ஜ் கோட்டையில் 25 ஆண்டுகளாக ஒரு சாதாரண மருத்துவ வசதி கொண்ட மருத்துவமனையாக வளர்ந்தது வந்தது. அப்போதைய ஆளுநர் சர் எலிகூ யேல் யேல் பல்கலைக்கழகம் ஆரம்ப புரவலர் மருத்துவமனையின் வளர்ச்சிக்காக 1690 ஆண்டு காலகட்டங்களில் மிகவும் உதவி செய்தார்.  

1772ல் மருத்துவமனை ஆங்கிலோ பிரஞ்சு போருக்கு (War of the Austrian Succession) பின்னர் கோட்டைக்கு வெளியே தற்போதைய நிரந்தர இடத்தில் அமைய அப்போதைய சென்னை மாகாணத்தில் 20 ஆண்டுகள் பிடித்தன.  

## செயல்பாடு

2013-ஆம் ஆண்டுக் கணக்கின் படி நாளொன்றுக்கு 10,000 முதல் 12,000 வெளி நோயாளிகள் வரை வருகின்றனர். 2012 மார்ச்சு மாதம் இம்மருத்துவமனை 1000 -ஆவது சிறுநீரக மாற்று அறுவைசிகிச்சையினைச் செய்தது. இந்திய அரசு மருத்துவமனைகளிலேயே இதுதான் அதிகப்படியானதாகும்.
# ஆழ்வார் (திரைப்படம்)



***ஆழ்வார்*** (*Aalwar*) செல்லாவின் இயக்கத்தில் 2007 ஆம் ஆண்டு தைப்பொங்கல் அன்று வெளிவந்த திரைப்படம் ஆகும். இதில் அஜித்குமார் கதாநாயகனாகவும் அசின் கதாநாயகியாகவும் முன்னணி பாத்திரத்தில் நடித்துள்ளனர். சிறீகாந்த் தேவாவினால் இசையுடன் இத்திரைப்படம் உருவாக்கப்பட்டுள்ளது.  

## திரைக்கதை
கோயில் அர்சகரான சிவா அம்மா மற்றும் தங்கையுடன் பாசமாக வாழும் சிவா பிரசங்கம் ஒன்றில் கடவுள் மனிதவுருவத்தில் அவதாரம் எடுத்தே துன்பங்களை நீக்கி உலகில் இன்பத்தை நிலைநாட்டுவதாகக் கூறியது மனதில் ஆழப்பதிகின்றது. வீடு சென்ற சிவா தன் தாயாரிடமும் இதுபற்றிக் கேட்டக தாயாரும் அப்பா அதற்காகத்தான் சிவா என்று பெயரிட்டுருப்பதாகத் தெரிவிக்கின்றார். பின்னர் சம்பவம் ஒன்றில் தாயாரும் தங்கையும் படுகொலை செய்யப்பட்ட பின்னர் சிவா ஓர் வைத்திய சாலையில் எடுபிடி வேலைசெய்யும் ஒருவராகமாறி தானும் ஓர் அவதாரம் என்ற கொள்கை சிவாவின் மனதில் இடம்பிடித்து வில்லன்களைப் பழிவாங்கும் படலத்தை ஆரம்பித்து ஆசாபாசங்களை எல்லாம் கட்டுப்படுத்தி வைக்கின்றார். இதற்கிடையில் ஹைதராபாத்தில் இருந்து வரும் அசின் சிவா தங்கியிருக்கும் விடுதிக்கு வந்து எவ்வாறு சிவாவின் மனதில் இடம் பிடிக்கின்றார் என்பதே இத்திரைப்படமாகும்.  

## நடிகர்கள்
- அஜித் குமார் - சிவா
- அசின் - பிரியா
- விவேக்
- மனோரமா
- கீர்த்தி சாவ்லா - மது
- லால்
- ஆதித்யா சிறீவசுதவா
- கீதா
- வின்சென்ட் அசோகன்
- சத்யன்

## விமர்சனம்
ஆனந்த விகடன் வார இதழில் எழுதிய விமர்சனத்தில் "ஆ க்ஷன் கதை, ஷங்கர் டைப் ஃப்ளாஷ்பேக், இரண்டும் இருந்தால் ஓ.கே. ஆகிவிடும் என்று போடப்பட்ட கணக்கு!... முதல் படத்தில் இவ்வளவு வீக்கான ஸ்க்ரிப்ட்டுடன் இறங்கி இருக்கக் கூடாது என்று இயக்குநர் ஷெல்லாவுக்கும், கதையைத் தேர்ந்தெடுப்பதில் கவனம் செலுத்தாவிட்டால் என்னவாகும் என அஜீத்துக்கும்... ஆழ்வார், சரியான பாடம்!" என்று எழுதி மதிப்பெண்களை வழங்கினர்.
# விக்கிப்பீடியா:ஆண்டு நிறைவுகள்/சூன் 11


**சூன் 11**:  
- 1594 &ndash; எசுப்பானியாவின் மன்னர் இரண்டாம் பிலிப்பு பிலிப்பீன்சின் உள்ளூர்ப் பெருங்குடிகள், மற்றும் அதிகாரிகளின் உரிமைகளையும் சலூகைகளையும் அங்கீகரித்ததன் மூலம், தனது ஆட்சியை அங்கு உறுதிப்படுத்திக் கொண்டார்.
- 1898 &ndash; சீனாவில் சமூக, அரசியல் கல்வி சீர்திருத்தங்களை நடைமுறைப்படுத்த நூறு நாள்கள் சீர்திருத்தத் திட்டம் அறிமுகப்படுத்தப்பட்டது.
- 1935 &ndash; அமெரிக்கக் கண்டுபிடிப்பாளர் எட்வின் ஆர்ம்ஸ்ட்ரோங் உலகின் முதலாவது பண்பலை ஒலிபரப்பை அறிமுகப்படுத்தினார்.
- 1937 &ndash; பெரும் துப்புரவாக்கம்: சோவியத் ஒன்றியத்தில் யோசப் ஸ்டாலினின் உத்தரவுப்படி எட்டு இராணுவத் தலைவர்களுக்கு மரண தண்டனை நிறைவேற்றப்பட்டது.
- 1956 &ndash; கல்லோயா படுகொலைகள்: இலங்கையின் வடக்கே கல்லோயாவில் சிங்களக் குடியேறிகள் நடத்திய தாக்குதலில் 150க்கும் கூடுதலான தமிழர்கள் படுகொலை செய்யப்பட்டனர்.
- 1963 &ndash; தெற்கு வியட்நாமில் மத விடுதலையை வலியுறுத்தி *திக் குவாங் டுக்* என்ற பௌத்த மதகுரு தனக்குத் தானே தீமூட்டித் தற்கொலை செய்து கொண்டார்.
- 2004 &ndash; நாசாவின் காசினி-ஐசென் விண்ணுளவி சனிக் கோளின் **பீபி துணைக்கோளை** (படம்) அண்டிச் சென்றது.
**மு. கா. சித்திலெப்பை** (பி.&nbsp;1838) **ஏ. சி. திருலோகச்சந்தர்** (பி.&nbsp;1930) **பாவலரேறு பெருஞ்சித்திரனார்** (இ.&nbsp;1995)
# ஆழ்வார்

**ஆழ்வார்** என்னும் தலைப்பில் உள்ள கட்டுரைகள் கீழே உள்ளன.  

- ஆழ்வார்கள் - வைஷ்ணவப் பெரியார்கள்
- ஆழ்வார்திருநகரி - தூத்துக்குடி மாவட்டத்தில் வைணவத்திருத்தலம் அமைந்துள்ள நம்மாழ்வார் அவதரித்த ஊர்.
- ஆழ்வார் (திரைப்படம்) - அஜித்குமார் மற்றும் அசின் நடித்த 2007 ஆம் ஆண்டு வெளிவந்த தமிழ்த் திரைப்படம்.
# எதிர்ப்புப் போராட்டம்

**எதிர்ப்புப் போராட்டம்** (*protest*) என்பது சமூக, அரசியல், பொருளாதார உரிமை மறுப்புக்கள், வன்முறை, அதிகார கட்டுப்படுத்தல்கள், சுரண்டல்கள் போன்ற அநீதிகளைகளையோ அல்லது அநீதிகள் என்று தாம் கருதுபவற்றையோ தனி மனிதரோ அல்லது மனிதக் குழுக்களோ எதிர்க்கும் ஒரு வழிமுறை ஆகும். தெரிந்தோ தெரியாமலோ, திட்டமிட்டோ திட்டமிடாமலோ, வழக்கமாக இயங்கிவரும் கட்டமைப்புக்களின் தன்மை காரணமாகவோ இழைக்கப்படும் அநீதிகளுக்கு பொறுப்பான மனிதர்களையோ அல்லது கட்டமைப்புக்களையோ இனம்கண்டு, எதிர்த்து விடிவு பெற வேண்டிய அவசியம் ஒவ்வொரு மனிதருக்கும் அல்லது மனிதக் குழுக்களுக்கும் எழுகின்றது. அச்சந்தர்ப்பங்களில் அநீதி அம்சங்களை எப்படி எதிர்த்து நல்வழிப் படுத்துவது, அல்லது தவறுகளை உணர வைப்பது என்பது முக்கிய கேள்வியாக எழுகின்றது.  

## எதிர்ப்புப் போராட்ட வடிவங்கள்
எதிர்ப்பைத் தெரிவிக்க இரண்டு முக்கிய வழிமுறைகள் உண்டு. அவை:  

1. அறவழிப் போராட்டம்
1. ஆயுதவழிப் போராட்டம்

### அறவழிப் போராட்டம்

*அறவழிப் போராட்டம்* வன்முறை அற்ற போராட்ட வடிவங்களை வலியுறுத்துகின்றது. போராட்டத்தின் இலக்கு அநீதியை எதிர்ப்பது மட்டுமே. அதாவது, அதற்கு பொறுப்பான மனிதர்களின் தவறை உணரவைத்து மாற்றத்தைக் கொண்டுவரவது. அந்த மனிதர்களை பழிவாங்குவதோ, அல்லது தண்டனைக்கு உட்படுத்துவையையோ அறவழிப் போராட்டம் மைய இலக்காக கொள்வது இல்லை.  

அறப்போராட்ட வழிமுறையில் அகிம்சை, சத்தியாக்கிரகம், ஒத்துழையாமை, புறக்கணிப்புமுக்கிய போராட்ட வடிவங்கள் ஆகும். அறப்போராட்ட வழிமுறைகள் அனேக மனிதர்கள் அடிப்படையில் நல்நோக்கு கொண்டவர்கள், அனைவரும் வேண்டிய பெற்று நல்வாழ்க்கை வாழ விரும்புவர்கள் என்ற நம்பிக்கையில் அமைந்தது.  

### ஆயுதவழிப் போராட்டம்
ஆயுதப் போராட்டம் வன்முறைப் போராட்டம் ஆகும். பொதுவாக இது அறவழிப் போராட்ட வடிவங்கள் பயனற்றவை என்று நடைமுறையில் உணரப்படும்போது, கடைசிக்கட்ட நடவடிக்கையாக அல்லது தற்காப்பு நடவடிக்கையாக மேற்கொள்ளப்படுவதாகவே கூறப்படுகின்றது. ஆயுதப்போராட்ட வழிமுறையில் மரபுவழிப் போர், கரந்தடிப் போர், பயங்கரவாதம் முக்கிய வடிவங்கள் ஆகும்.  

## தமிழ்ச் சூழலில் எதிர்ப்பு போராட்டம்
தமிழ்ச் சூழலில் எதிர்ப்பு போராட்டம் பற்றி விரிவான ஆய்வுகள் இதுவரை இல்லை. பக்தி இயக்கம், சுயமரியாதை இயக்கம், திராவிட இயக்கம், தலித் இயக்கங்கள், ஈழப் போராட்ட இயக்கங்கள் போன்றவை தமிழ்ச் சூழலில் எதிர்ப்பு போராட்டத்தின் வினையாக்கங்கள் எனலாம். இவை பெரும்பாலும் சமய, சமூக, அரசியல் அடக்குமுறைகளுக்கு எதிராக எழுந்தன.  

பொருளாதார பிரச்சினைகளை முன்வைத்த இடதுசாரி தமிழ் அமைப்புகள் தமிழ்ச்சூழலில் வலுப்பெறவில்லை. சுற்றுசூழல் பேணலை அல்லது பாதுகாப்பை முன்னிறுத்தும் அமைப்புகளும் தமிழ்ச்சூழலில் இன்னும் முதிர்ச்சி பெறவில்லை.
# சூனிய அணி

கணிதத்தில், குறிப்பாக நேரியல் இயற்கணிதத்தில், **சூனிய அணி** அல்லது **பூச்சிய அணி** (*zero matrix*) என்பது சூனியத்தையே எல்லா உறுப்புகளாகக்கொண்ட ஒரு அணி. சூனிய அணிக்கு சில எடுத்துக்காட்டுகள்:  

:<math>  
0_{1,1} = \begin{bmatrix}  
0 \end{bmatrix}  
,\  
0_{2,2} = \begin{bmatrix}  
0 & 0 \\  
0 & 0 \end{bmatrix}  
,\  
0_{2,3} = \begin{bmatrix}  
0 & 0 & 0 \\  
0 & 0 & 0 \end{bmatrix}  
,\  
</math>  

F என்ற வளையத்தில் உறுப்புகளைக் கொண்ட <math>m \times n</math> அணிகளே ஒரு வளையமாய் அமையும். இவ்வளையத்திற்கு <math>R(m,n; F)</math> எனப்பெயரிடலாம்.F இல் உள்ள கூட்டல் முற்றொருமையை <math>0_F </math> என்று சொன்னால், எல்லாஉறுப்புகளும் <math>0_F </math> ஆக உள்ள <math>m \times n</math> அணி தான் <math>0_{R(m,n: F)} </math>. இது <math>R(m,n;F) </math> க்கு கூட்டல் முற்றொருமை.  

:<math>  
0_{R(m,n;F)} = \begin{bmatrix}  
0_F & 0_F & \cdots & 0_F \\  
0_F & 0_F & \cdots & 0_F \\  
\vdots & \vdots & & \vdots \\  
0_F & 0_F & \cdots & 0_F \end{bmatrix}  
</math>  

ஏனென்றால், <math>R(m,n;F) </math> இலுள்ள ஒவ்வொரு A க்கும்  

:<math>0_{R(m,n;F)} + A = A +0_{R(m,n: F)} = A</math>  

<math>m \times n</math> அளவில், ஒரு குறிப்பிட்ட வளையத்தில் உறுப்புகளைக்கொண்டாதாக ஒரு சூனிய அணிதான் இருக்கும். அதனால் சந்தர்ப்பத்தைப்பொருத்து தாய் வளையத்தைக் குறிப்பிடத் தேவையில்லாமல் சூனிய அணி என்று மட்டும் சொன்னால் போதும்.  

சூனிய அணியும் மற்றைய அணிகளைப்போல் ஒரு நேரியல் உருமாற்றத்தைக்குறி காட்டும். எல்லா திசையன்களையும் சூனியத்திசையனுக்கு இழுத்துச்செல்லும் உருமாற்றம் தான் அது.
# விக்கிப்பீடியா:ஆண்டு நிறைவுகள்/சூன் 12


**சூன் 12**: பிலிப்பீன்சு - விடுதலை நாள் (1898)  
- 1775 &ndash; அமெரிக்கப் புரட்சி: பிரித்தானிய இராணுவத் தளபதி தாமசு கேஜ் மசாசுசெட்சில் இராணுவச் சட்டத்தைப் பிறப்பித்தார். தமது ஆயுதங்களைக் கீழே வைக்கும் அனைத்துக் குடியேற்றக்காரர்களுக்கும் மன்னிப்பு அளிப்பதாக அறிவிக்கப்பட்டது.
- 1902 &ndash; ஆத்திரேலியாவின் நான்கு மாநிலங்களில் பெண்கள் பொதுத்தேர்தலில் வாக்களிக்க அனுமதிக்கப்பட்டனர். ஆஸ்திரேலியப் பழங்குடிகள் வாக்களிக்கும் உரிமை மறுக்கப்பட்டது.
- 1914 &ndash; உதுமானியப் பேரரசில் துருக்கியர்கள் 50 முதல் 100 கிரேக்கர்களைப் படுகொலை செய்தனர். ஆயிரத்திற்கும் அதிகமானோரை இனக்கருவறுப்பு என்ற பெயரில் வெளியேற்றினர்.
- 1964 &ndash; தென்னாபிரிக்காவின் கறுப்பினத் தலைவர் **நெல்சன் மண்டேலாவுக்கு** (படம்) ஆயுள்கால சிறைத்தண்டனை விதிக்கப்பட்டது.
- 1990 &ndash; உருசியக் கூட்டமைப்பின் நாடாளுமன்றம் சோவியத் ஒன்றியத்தில் இருந்து உருசியாவின் விடுதலையை முறைப்படி அறிவித்தது.
- 1991 &ndash; கொக்கட்டிச்சோலைப் படுகொலைகள், 1991: மட்டக்களப்பு கொக்கட்டிச்சோலையில் 65 தமிழர்கள் இராணுவத்தினரால் படுகொலை செய்யப்பட்டனர்.
**சி. ஜே. எலியேசர்** (பி.&nbsp;1918) **சிபில் கார்த்திகேசு** (இ.&nbsp;1948) **வி. கிருஷ்ணமூர்த்தி** (இ.&nbsp;2014)
# வார்ப்புரு:Decadebox

| <small>**ஆயிரவாண்டுகள்:**</small> | ஆயிரவாண்டு |  |
| --- | --- | --- |
| <small>**நூற்றாண்டுகள்:**</small> | நூற்றாண்டு - ** நூற்றாண்டு** - நூற்றாண்டு |  |
| - | <small>**பத்தாண்டுகள்:**</small> | - **}கள்** - 0கள் 0கள் 0கள் |
| <small>**ஆண்டுகள்:**</small> | }1 }2 }3 }4
}5 }6 }7 }8 }9 |  |
__NOTOC__  
This template is for use on decade articles AD. You use it by writing where *Decade number* are the digits of the decade, except for the last one. For example, if you use it on the 40s, simply write or if you use it on the 220s, write .  

</noinclude>
# வார்ப்புரு:MonthR 29 Th

}  
|| &nbsp;  
| 1  
| 2  
| 3  
| 4  
|-  
| 5  
| 6  
| 7  
| 8  
| 9  
| 10  
| 11  
|-  
| 12  
| 13  
| 14  
| 15  
| 16  
| 17  
| 18  
|-  
| 19  
| 20  
| 21  
| 22  
| 23  
| 24  
| 25  
|-  
| 26  
| 27  
| 28  
| 29  
|}
# வார்ப்புரு:MonthR 29 Su

}  
|colspan=6| &nbsp;  
| 1  
|-  
| 2  
| 3  
| 4  
| 5  
| 6  
| 7  
| 8  
|-  
| 9  
| 10  
| 11  
| 12  
| 13  
| 14  
| 15  
|-  
| 16  
| 17  
| 18  
| 19  
| 20  
| 21  
| 22  
|-  
| 23  
| 24  
| 25  
| 26  
| 27  
| 28  
| 29  
|}
# 1948



**1948** (**MCMXLIII**) ஒரு வியாழக்கிழமையில் ஆரம்பமான ஒரு கிரிகோரியன் நெட்டாண்டு ஆகும்.  

## நிகழ்வுகள்
- ஜனவரி 1 - ஐக்கிய இராச்சியம் தொடருந்து சேவையை நாட்டுடைமை ஆக்கியது.
- ஜனவரி 4 - பர்மா ஐக்கிய இராச்சியத்திடம் இருந்து விடுதலை அடைந்தது.
- ஜனவரி 30 - மகாத்மா காந்தி சுட்டு கொல்லப்பட்டார்.
- ஜனவரி 30 - சுவிட்சர்லாந்தில் குளிர் கால ஒலிம்பிக் விளையாட்டுக்கள் ஆரம்பமாயின.
- பெப்ரவரி 4 - இலங்கை விடுதலை அடைந்தது.
- பெப்ரவரி 25 - செக்கோஸ்லவாக்கியாவில் கம்யூனிஸ்ட் கட்சி ஆட்சியைப் பிடித்தது.
- மார்ச் 20 - சிங்கப்பூரில் முதலாவது தேர்தல் இடம்பெற்றது.
- ஏப்ரல் 7 - ஐக்கிய நாடுகள் அவையினால் உலக சுகாதார தாபனம் ஆரம்பிக்கப்பட்டது.
- மே 14 - இஸ்ரேல் விடுதலைப் பிரகடனம் அறிவித்தது.
- ஜூன் 18 - கம்யூனிஸ்டுகளின் கிளர்ச்சியையொட்டி மலேசியாவில் அவசரகாலச் சட்டம் அமுலாகியது.
- ஜூன் 28 - ஜப்பானில் Fukui என்ற இடத்தில் நிகழ்ந்த நிலநடுக்கத்தில் 3,895 கொல்லப்பட்டனர்.
- ஜூலை 29 - லண்டனில் ஒலிம்பிக் விளையாட்டுக்கள் ஆரம்பமாயின.
- ஆகஸ்ட் 15 - கொரியக் குடியரசு உருவாக்கப்பட்டது.
- செப்டம்பர் 12 - இந்திய இராணுவம் ஐதராபாத்தில் நுழைந்தது. ஆயிரக்கணக்கான முஸ்லிம்கள் கொல்லப்பட்டனர்.
- டிசம்பர் 26 - கடைசி சோவியத் இராணுவம் வட கொரியாவில் இருந்து விலகியது.

## பிறப்புகள்
- சனவரி 7 - இசிரோ மிசுகி, சப்பானிய நடிகர்
- பெப்ரவரி 4 - ராம் பரன் யாதவ், நேபாள அரசுத்தலைவர்
- பெப்ரவரி 5 - டாம் வில்கின்சன், ஆங்கிலேய நடிகர்
- பெப்ரவரி 24 - ஜெ. ஜெயலலிதா, தமிழக முதல்வர்
- மார்ச் 31 - ஆல் கோர், அமெரிக்க அரசியல்வாதி
- மே 14 - பாப் வுல்மர், பிரித்தானிய துடுப்பாட்டப் பயிற்சியாளர் (இ. 2007)
- செப்டம்பர் 3 - லெவி முவனவாசா, சாம்பிய அரசுத்தலைவர் (இ. 2008)
- அக்டோபர் 13 - நுசுரத் பதே அலி கான், பாக்கித்தானிய இசைக்கலைஞர் (இ. 1997)
- அக்டோபர் 17 - ராபர்ட் ஜோர்டான், அமெரிக்க எழுத்தாளர் (இ. 2007)
- நவம்பர் 5 - பாப் பார், அமெரிக்க அரசியல்வாதி
- நவம்பர் 12 - அசன் ரவ்கானி, ஈரானின் 7வது அரசுத்தலைவர்
- நவம்பர் 14 - சார்லசு, வேல்சு இளவரசர்
- நவம்பர் 26 - எலிசபெத் பிளாக்பர்ன், நோபல் பரிசு பெற்றவர்
- டிசம்பர் 21 - சாமுவேல் எல். ஜாக்சன், ஆப்பிரிக்க-அமெரிக்க நடிகர்

## இறப்புகள்
- ஜனவரி 30 - மகாத்மா காந்தி (பி. 1869)
- ஜனவரி 30 - ஓர்வில் ரைட், விமானத்தைக் கண்டுபிடித்த சகோதரர்களில் ஒருவர் (பி. 1871)
- சூன் 12 - சிபில் கார்த்திகேசு, இரண்டாம் உலகப்போரில் பங்குபற்றிய மலேசியப் பெண் (பி. 1899)
- செப்டம்பர் 11 - முகமது அலி ஜின்னா, பாகிஸ்தானை உருவாக்கியவர் (பி. 1876)

## நோபல் பரிசுகள்
- இயற்பியல் - [பட்ரிக் பிளாக்கெட்
- வேதியியல் - ஆர்ன் டிசேலியஸ்
- மருத்துவம் - போல் முல்லர்
- இலக்கியம் - டி. எஸ். எலியட்
- அமைதி - வழங்கப்படவில்லை
# 1950கள்


**1950கள்** என்றழைக்கப்படும் பத்தாண்டு 1950ஆம் ஆண்டு ஆரம்பித்து 1959-இல் முடிவடைந்தது.  

## பொருளாதாரம்
ஐரோப்பாவில் மேற்கு ஜேர்மனியிலும் இத்தாலியிலும் பொருளாதாரம் வளர்ச்சி கண்டது. இரண்டாம் உலகப்போரின் போது ஐக்கிய இராச்சியத்தில் அமுலில் இருந்த *உணவுப் பங்கீட்டு முறை* நீக்கப்பட்டது. ஐக்கிய அமெரிக்காவில் 30 ஆண்டுகளுக்குப் பின்னர் பொருளாதாரம் துரித வளர்ச்சி கண்டது.  

## நாடுகளுக்கிடையேயான போர்கள்
- கொரிய யுத்தம் - ஜூன் 25, 1950 இலிருந்து ஜூலை 27, 1953 வரை.
- பனிப்போர் - ஐக்கிய அமெரிக்கா மற்றும் சோவியத் ஒன்றியத்துக்கும் இடையேயான பனிப்போரின் காரணமாக வார்சா ஒப்பந்தம், நேட்டோ ஆகியன உருவாகின.
- 1956 இல் சூயஸ் கால்வாய் எகிப்திய அதிபர் நாசரினால் தேசவுடமை ஆக்கப்பட்டதைத் தொடர்ந்து ஐக்கிய இராச்சியம், பிரான்ஸ், இஸ்ரேல் ஆகியன எகிப்தின் போர் தொடுத்தன.

## உள்நாட்டுப் போர்கள்

## ஒலிம்பிக் போட்டிகள்
- 1952 - கோடை கால விளையாட்டுக்கள் பின்லாந்து, ஹெல்சிங்கியில் இடம்பெற்றன.
- 1952 - குளிர்கால விளையாட்டுக்கள் ஒஸ்லோவில்
- 1956 - கோடை: மெல்பேர்ண், அவுஸ்திரேலியா
- 1956 - குளிர்காலம்: *Cortina d'Ampezzo*, இத்தாலி

## நுட்பம்
- 1957 - ஸ்புட்னிக் 1 ஏவப்பட்டது.
# 1960கள்


**1960கள்** என்றழைக்கப்படும் பத்தாண்டு 1960ஆம் ஆண்டு ஆரம்பித்து 1969-இல் முடிவடைந்தது.  
## நிகழ்வுகள்
### அரசியற் கொலைகள்
- நவம்பர் 22, 1963 இல் அமெரிக்க அதிபர் [[ஜான் எஃப். கென்னடி]]
- பெப்ரவரி 21, 1965 இல் *Malcom X*
- ஏப்ரல் 4, 1968 இல் மார்ட்டின் லூதர் கிங்
- ஜூன் 6, 1968 - செனட்டர் இராபர்ட் எஃப் கென்னடி

## நாடுகளுக்கிடையேயான போர்கள்
- வியட்நாம் போர்
- தேய்வழிவுப் போர்

## உள்நாட்டுப் போர்கள்

## ஒலிம்பிக் போட்டிகள்
- 1960 - கோடை: ரோம், இத்தாலி
- 1960 - குளிர்காலம்: ஐக்கிய அமெரிக்கா
- 1964 - கோடை: டோக்கியோ,ஜப்பான்
- 1964 - குளிர்காலம்: ஆஸ்திரியா
- 1968 - கோடை: மெக்சிக்கோ
- 1968 - குளிர்காலம்: பிரான்ஸ்
# 1970கள்


**1970கள்** என்றழைக்கப்படும் பத்தாண்டு 1970ஆம் ஆண்டு ஆரம்பித்து 1979-இல் முடிவடைந்தது.  

## நிகழ்வுகள்
- 1970 - வங்காள தேசம்: சூறாவளி ஏற்பட்டமையும் அதன் பின்னர் பாகிஸ்தானுடன் நிகழ்ந்த போர்.
- 1970 - தேய்வழிவுப் போர் போர்த்தவிர்ப்பு.
- 1971 - இண்டெல் 4004 வெளியீடு.
- 1979 - இஸ்ரேல் - எகிப்து அமைதி ஒப்பந்தம்
- 1979 - சோவியத் படைகளின் ஆப்கானிஸ்தான் படையெடுப்பு.

## நாடுகளுக்கிடையேயான போர்கள்

## உள்நாட்டுப் போர்கள்

## நுட்பம்
# முற்றொருமை அணி

கணிதத்தில், நேரியல் இயற்கணிதப்பிரிவில், ஒரு <math>n\times n</math> சதுர அணியின் முக்கிய மூலைவிட்டத்தின் உறுப்புகள் எல்லாம் 1 ஆகவும், மற்ற எல்லா உறுப்புகளும் சூனியமாகவும் இருந்தால் அது **முற்றொருமை அணி** (*Identity matrix*) அல்லது **அலகுத் தாயம்** (*Unit matrix*) எனப்படும். அதற்குக் குறியீடு <math>I_n</math>.  

*n* என்ற இந்த அணியின் அளவு சந்தர்ப்பத்திலிருந்து தெரிவதாக இருக்கும்போது இதை <math>I</math> என்றே குறிப்பிடுவோம்.  

:<math>  
I_1 = \begin{bmatrix}  
1 \end{bmatrix}  
,\  
I_2 = \begin{bmatrix}  
1 & 0 \\  
0 & 1 \end{bmatrix}  
,\  
I_3 = \begin{bmatrix}  
1 & 0 & 0 \\  
0 & 1 & 0 \\  
0 & 0 & 1 \end{bmatrix}  
,\ \cdots ,\  
I_n = \begin{bmatrix}  
1 & 0 & \cdots & 0 \\  
0 & 1 & \cdots & 0 \\  
\vdots & \vdots & \ddots & \vdots \\  
0 & 0 & \cdots & 1 \end{bmatrix}  
</math>.  

இதை <math> I_n = \mathrm{diag}(1,1,...,1) </math> என்றும் சுருக்கமாக எழுதுவதுண்டு.  

அல்லது, <math>(I_n)_{i,j} = \delta_{ij} = \\{\begin{matrix}  
1, & \mbox{if } i=j \\  
0, & \mbox{if } i \ne j \end{matrix}\.</math>  

இதனுடைய முக்கிய பண்பு என்னவென்றால்,  

எந்த <math>n \times m</math> அணி A க்கும், <math>AI_n = A</math>; மற்றும்,  

எந்த <math>m \times n</math> அணி B க்கும், <math>I_nB = B</math>.  

குறிப்பாக, முற்றொருமை அணி n-பரிமாண சதுர அணிகளெல்லாம் கொண்ட வளையத்தின் முற்றொருமையாகவும், மற்றும், நேர்மாறு உள்ள n-பரிமாண சதுர அணிகளெல்லாம் கொண்ட GL(n) என்ற பொது நேரியற்குலத்தின் முற்றொருமையாகவும் இயங்குகிறது.  

முற்றொருமை அணிக்கு நேர்மாறு அதுவே.  

n-பரிமாண திசையன் வெளியிலிருந்து அதற்கே செல்லும் நேரியல் உருமாற்றங்களைக் குறிகாட்டும் <math>n \times n</math> அணிகளுக்கு நடுவில் <math>I_n</math> முற்றொருமை அணி முற்றொருமைச் சார்பைக் குறிகாட்டுகிறது.  

முற்றொருமை அணியினுடைய *i*-வது நிரல் *e<sub>i</sub>* என்ற அலகு திசையன்.இவ்வலகு திசையன்கள் முற்றொருமை அணியின் ஐகன் திசையன்கள். எல்லா ஐகன் மதிப்புகளும் 1 என்ற ஒரே மதிப்புதான்; அதனுடைய மடங்கெண் *n*. முற்றொருமை அணியின் அணிக்கோவை 1, trace *n* .
# விக்கிப்பீடியா:ஆண்டு நிறைவுகள்/சூன் 13


**சூன் 13**:  
- 1774 &ndash; அடிமைகள் இறக்குமதியை றோட் தீவு தடை செய்தது. வட அமெரிக்கக் குடியேற்றங்களில் அடிமை இறக்குமதியைத் தடை செய்த முதல் நாடு இதுவாகும்.
- 1917 &ndash; முதலாம் உலகப் போர்: இலண்டன் நகர் மீது செருமனியப் போர் விமானங்கள் தாக்கியதில் 46 குழந்தைகள் உட்பட 162 பேர் கொல்லப்பட்டனர்.
- 1925 &ndash; சார்ல்ஸ் ஜென்கின்ஸ் படங்களையும் ஒலியையும் ஒரே நேரத்தில் அனுப்பும் முறையை முதன்முறையாக வெற்றிகரமாகப் பரிசோதித்தார். 10-நிமிட அசையும் படத்தை 5 மைல்கள் தூரத்திற்கு அனுப்பினார்.
- 1983 &ndash; பயனியர் 10 நெப்டியூனின் சுற்றுவட்டத்தை எட்டி, மத்திய சூரியக் குடும்பத்தைத் தாண்டிய முதலாவது விண்கப்பல் என்ற சாதனையை எட்டியது.
- 2000 &ndash; தென்கொரியாவின் அரசுத்தலைவர் கிம் டாய் ஜுங், வடகொரியத் தலைவர் கிம் ஜொங்-இல்லை வடகொரியத் தலைநகர் பியொங்யாங்கில் சந்தித்தார். இரு நாட்டுத் தலைவர்களும் சந்தித்துக் கொள்வது இதுவே முதல் தடவையாகும்.
- 2006 &ndash; **நியூ ஹரைசன்ஸ்** (படம்) விண்கலம் தனது பயண வழியில் 101,867&nbsp;கிமீ தூரத்தில் *132524 ஏபிஎல்* என்ற சிறுகோளை சந்தித்து அதன் படத்தைப் பூமிக்கு அனுப்பியது.
**ஜேம்ஸ் இரத்தினம்** (பி.&nbsp;1905) **க. வெள்ளைவாரணனார்** (இ.&nbsp;1988)
# 1980கள்


**1980கள்** என்றழைக்கப்படும் பத்தாண்டு 1980ஆம் ஆண்டு ஆரம்பித்து 1989-இல் முடிவடைந்தது. இந்தப் பத்தாண்டுகளில் முக்கிய நிகழ்வுகளாக சோவியத் - ஆப்கானிஸ்தான் போர் முடிவு, பெர்லின் சுவர் இடிக்கப்பட்டது, பனிப்போர் முடிவு போன்றவைகளைக் குறிப்பிடலாம்.  

## நிகழ்வுகள்
- சுவீடன் பிரதமர் ஓலொஃப் பால்மே சுட்டுக்கொல்லப்பட்டார்.
- செர்னோபில் அணு உலை விபத்துக்கு உள்ளாகியது. (ஏப்ரல் 1986)
- எயிட்ஸ் நோய்க்கிருமி அமெரிக்காவில் ஜூன் 1981 இல் சில தன்னினச் சேர்க்கை ஆண்களில் கண்டுபிடிக்கப்பட்டது. 1985-1986இல் ஆபிரிக்காவின் பல நாடுகளில் இது பரவியது.

## உள்நாட்டுப் போர்கள்

## நுட்பம்
இல் அறிமுகப்படுத்தப்பட்டது.]]
# விக்கிப்பீடியா:ஆண்டு நிறைவுகள்/சூன் 14


**சூன் 14**: உலக குருதிக் கொடையாளர் நாள்  
- 1775 &ndash; அமெரிக்கப் புரட்சிப் போர்: அமெரிக்க விடுதலைப் படை அமைக்கப்பட்டது.
- 1830 &ndash; அல்ஜீரியாவில் பிரெஞ்சுக் குடியேற்றம் ஆரம்பமானது.
- 1907 &ndash; நோர்வே பெண்களுக்கு வாக்குரிமை அளித்தது.
- 1940 &ndash; 728 போலந்துப் போர்க் கைதிகள் நாட்சிகளின் **அவுசுவித்சு வதைமுகாமின்** (படம்) முதலாவது சிறைக்கைதிகளாக சேர்க்கப்பட்டனர்.
- 1946 &ndash; மலாயாவில் இருந்து இரண்டாவது தொகுதி தமிழர் இலங்கை வந்து சேர்ந்தனர்.
- 1949 &ndash; இரண்டாம் அல்பேர்ட் என்ற ஒரு செம்முகக் குரங்கு வி-2 ஏவுகணை ஒன்றில் 134&nbsp;கிமீ (83&nbsp;மைல்) உயரத்திற்கு சென்று, விண்வெளிக்கு சென்ற முதலாவது குரங்கு என்ற பெயரைப் பெற்றது. இது விண்வெளியிலேயே உயிரிழந்தது.
- 2017 &ndash; இலண்டனில் வடக்கு கென்சிங்டன் பகுதியில் உயரமான குடியிருப்பு மனைகளில் ஏற்பட்ட தீ விபத்தில் 80 பேர் உயிரிழந்தனர், 74 பேர் காயமடைந்தனர்.
**கௌதம நீலாம்பரன்** (பி.&nbsp;1948) **க. சீ. கிருட்டிணன்** (இ.&nbsp;1961) **காகா இராதாகிருஷ்ணன்** (இ.&nbsp;2012)
# விக்கிப்பீடியா:ஆண்டு நிறைவுகள்/சூன் 15


**சூன் 15**: உலகக் காற்று நாள்  
- 1667 &ndash; முதலாவது மனித குருதி மாற்றீடு மருத்துவர் **சான் பாட்டிசுட் தெனி** (படம்) என்பவரால் மேற்கொள்ளப்பட்டது.
- 1752 &ndash; மின்னல் ஒரு மின்சாரம் என்பதை பெஞ்சமின் பிராங்கிளின் நிறுவினார்.
- 1844 &ndash; இயற்கை இறப்பர் பதப்படுத்தும் முறை சார்லசு கூடியர் என்பவரால் காப்புரிமம் பெறப்பட்டது.
- 1846 &ndash; அமெரிக்கா, கனடா ஆகியவற்றின் எல்லைக்கோடு ராக்கி மலைத்தொடர் முதல் உவான் டெ பூக்கா நீரிணை வழியாக வரையப்பட்டது.
- 1878 &ndash; குதிரை ஒன்று ஓடுகையில் அதன் நான்கு கால்களும் தரையில் படுவதில்லை என்பதை நிறுவும் புகைப்படங்களை எதுவார்து மைபிரிட்ச் என்பவர் எடுத்தார். இவ்வாய்வே பின்னர் அசையும் திரைப்படம் உருவாக மூலமாக அமைந்தது.
- 1888 &ndash; முடிக்குரிய இளவரசர் வில்லியம் செருமானியப் பேரரசின் கடைசி மன்னராக முடிசூடினார். 1888 இல் முதலாம் வில்லியம், மூன்றாம் பிரெடெரிக் ஆகிய மன்னர்கள் இறந்ததனால், இவ்வாண்டு செருமனியின் மூன்று பேரரசர்களின் ஆட்சி ஆண்டு ஆகும்.
**மணவை முஸ்தபா** (பி.&nbsp;1935) **மு. அண்ணாமலை** (இ.&nbsp;1948) **க. அ. நீலகண்ட சாத்திரி** (இ.&nbsp;1975)
# நாகம் (பேரினம்)


**நாகம்** நஞ்சுள்ள பாம்பு ஆகும். இது நாஜா என்ற வகையில் எலாப்பிடே என்ற குடும்பத்தைச் சேர்ந்தது. நாகப்பாம்புகள் பொதுவாக ஆசியா, ஆப்பிரிக்கா ஆகிய கண்டங்களில் வெப்பமண்டல, பாலைவனப் பகுதிகளில் வாழ்கின்றன. இந்தியாவில் இதை நல்ல பாம்பு என்று அழைக்கின்றனர். இந்தியாவின் பெரும் நான்கு நச்சுடைய பாம்புகளில் இதுவும் ஒன்று.  

## சங்க இலக்கியங்களில் நாகம்
- படமெடுத்தாடும் நாகத்தை இடி தாக்கும் நாகம்
- நாகம் தன் நஞ்சைக் கக்கும். அது இறுகி மணியாக மாறும்.
- முப்புரம் எரிக்கும்போது சிவபெருமானுக்கு மலை வில்லாகவும், நாகம் நாணாகவும் பயன்படுத்தப்பட்டது என்பது ஒரு புராணக் கதை.
- ஐந்து தலை கொண்ட நாகம் என்பதும் ஒருவகைக் கற்பனை.
## உடலமைப்பு
நாகப்பாம்புகளின் உடலில் காணப்படும் சிறப்பான உறுப்பு தலையில் இருக்கும் ஒரு விரியக் கூடிய தசை ஆகும். இவை தாக்கும் போதோ, தற்காப்புக்காகவோ அவற்றை விரிக்கும். இது எதிரியை அச்சுறுத்தவே ஆகும். இதனை படம் எடுத்தல் என்பர். இப்பாம்புகள் மஞ்சள் கலந்த வெள்ளை, கரும்பழுப்பு மற்றும் வெளிர்சாம்பல் நிறங்களில் இருக்கின்றன. இதன் நிற அமைப்பின் காரணமாக அது தான் வாழும் தரையில் புற்களுக்கு இடையே அரிதாகவே கண்ணுக்குத் தெரிகிறது. ஒருவகை நாகப் பாம்பின் படத்தில் மூக்குக் கண்ணாடி போன்ற குறி ஒன்றுள்ளது. இதனால் கண்ணாடிப் பாம்பு என்றும் அழைக்கப்படுகிறது.  

## நச்சுச் சுரப்பி
நச்சுப் பாம்புகளைப் போலவே இப்பாம்பின் தலையில் இரண்டு நச்சுச் சுரப்பிகள் மேல்தாடையில் உள்ள இரண்டு பெரிய பற்களுடன் இணைக்கப்பட்டிருக்கின்றன. இப்பாம்பு இதன் பற்களால் கடிக்கும் பொழுது அவற்றின் வெளிப்புறம் அமைந்த துளை வழியாக நச்சு கடிபட்ட உயிரினத்தின் இரத்தத்துடன் கலக்கிறது. இப்பாம்பிற்கு நச்சுப்பல் உடைந்து போனால் கூட அந்த இடத்தில் புதிய நச்சுப் பல் முளைத்து விடுகிறது.  

## நச்சுத் துளிகள்
இப்பாம்பு கடிக்கும் பொழுது இதனிடமிருந்து வெளியேறும் நச்சுத்துளியின் அளவு 4 முதல் 6 துளிகள் அளவாக உள்ளது. இவை பிடிபட்ட உயிரினத்தைக் கொல்வதற்கு போதுமானதாக உள்ளது. மயில், சிங்காரக் கோழிகள் போன்றவற்றிற்கு இந்த நச்சு எவ்விதப் பாதிப்பையும் ஏற்படுத்துவதில்லை. இப்பாம்பு கடித்தால் மனிதனுக்கு இறப்பு நேரிடும். இப்பாம்பின் நச்சு மனிதனின் நரம்பு மண்டலத்தைப் பாதிப்பை ஏற்படுத்துகிறது. கடிபட்டவனுக்குப் பெருங்களைப்பும், அடக்க முடியாத தூக்கமும் ஏற்படுகின்றன. பின்பு மூச்சடைக்கிறது. தலை சுற்றுதல், வாந்தி எடுத்தல், உடல் குளிர்தல், இருதயச் செயல்பாடு குறைதல் போன்றவை ஏற்பட்டு மனிதன் இறக்கிறான். நாகப்பாம்பு கடித்தால் நச்சு இரத்தத்தில் கலந்து விடாது தடுப்பதற்குத் தகுந்த நடவடிக்கை எடுக்கப்பட வேண்டும்.  

## வாழ்விடம்
இப்பாம்பு கற்களுக்கு அடியில், இடிபாடுகளுக்கிடையில் வாழக்கூடிய தன்மையுடையது. சில சமயம் வீட்டுக்குள்ளும் புகுந்து விடும்.  

## உணவு
இப்பாம்புகள் பிற பாம்புகளைப் போல் தனது அசைந்தியங்கும் தாடைகளின் உதவியுடன் இரையை முழுதாக விழுங்கும். இவை பல்லி, சிறு பாம்புகள், பறவைகள் மற்றும் சிறு பாலூட்டி வகைகளை உணவாக உட்கொள்கின்றன.  
## ஊடகங்கள்

## மேலும் பார்க்க
- இராச நாகம்

## அடிக்குறிப்பு
# வைன்


**வைன்** என்பது திராட்சைச் சாறை புளிக்க வைத்து பெறப்படும் ஒரு மதுசார பானமாகும். இவற்றில் இருக்கும் சில வேதிப்பொருட்களால் இவை சர்க்கரை, நொதியம், அமிலம் போன்ற எவற்றின் உதவியும் இன்றி தானாகவே நொதித்து புளித்து விடுகின்றன. கி.மு. 5000 – 6000 ஆண்டுகளிலேயே வைன் தயாரித்ததற்கான தடயங்கள் கிடைத்துள்ளன.  

வைன் என்ற பெயர் திராட்சை என்ற பொருள் தரும் இலத்தீன் மொழிச் சொல்லில் இருந்து பெறப்பட்டதாகும்.  

## உற்பத்தி

2012 ஆம் ஆண்டில் இத்தாலி நாடே மிகவும் அதிகளவிலான வைனை உற்பட்டிசெய்யும் நாடுகளில் முதலிடம் பெற்றது. அதன் பின் முறையே பிரான்சு, ஸ்பெயின், அமெரிக்கா மற்றும் ஆர்ஜென்டீனா போன்ற நாடுகள் அடுத்தடுத்த இடங்களைப்பெற்றன.  

| 47,699 |
| --- |

**'''2006 ஆம் ஆண்டில் உற்பத்தி செய்யப்பட்ட வைன்களின் மதிப்பீட்டுத்தொகையில் முதல் 10 நாடுகள் முறையே'''**

| 5,349,330 |
| --- |

**'''2007 ஆம் ஆண்டில் உற்பத்தி செய்யப்பட்ட வைன்களின் மதிப்பீட்டுத்தொகையில் முதல் 10 நாடுகள் முறையே'''**

| 1,793 |
| --- |

**2006 ஆம் ஆண்டில் வைன்களீன் ஏற்றுமதி சந்தைப் பங்கு**

| 1 | பிரான்சு | 6,590,750 |  |
| --- | --- | --- | --- |
| 2 | இத்தாலி | 4,673,400 |  |
| 3 | ஸ்பெயின் | 3,339,700 |  |
| 4 | அமெரிக்கா | 2,211,300 |  |
| 5 | சீனா | 1,657,500 |  |
| 6 | ஆர்ஜெண்டீனா | 1,547,300 |  |
| 7 | ஆஸ்திரேலியா | 1,133,860 |  |
| 8 | சிலி | 1,046,000 |  |
| 9 | தென்னாப்பிரிக்கா | 965,500 |  |
| 10 | ஜேர்மனி | 961,100 |  |
| 11 | உருசியா | 696,260 |  |
| 12 | போர்த்துக்கல் | 694,612 |  |
| 13 | உருமேனியா | 405,817 |  |
| 14 | பிரேசில் | 345,000 |  |
| 15 | கிரேக்கம் (நாடு) | 303,000 |  |
| 16 | ஆசுதிரியா | 281,476 |  |
| 17 | சேர்பியா | 224,431 |  |
| 18 | நியூசிலாந்து | 189,800 |  |
| 19 | ஹங்கேரி | 176,000 |  |
| 20 | உக்ரேன் | 168,410 |  |
| 21 | மொல்டோவா | 124,526 |  |
| 22 | பல்கேரியா | 122,687 |  |
| 23 | சுவிட்சர்லாந்து | 101,800 |  |
| 24 | ஜோர்ஜியா | 97,000 |  |
| 25 | ஜப்பான் | 79,000 |  |
| 26 | பெரு | 72,700 |  |
| 27 | மாக்கடோனியக் குடியரசு | 66,530 |  |
| 28 | உருகுவே | 65,000 |  |
| 29 | குரோவாசியா | 48,875 |  |
| 30 | அல்ஜீரியா | 47,500 |  |
| 31 | கனடா | 46,851 |  |
| 32 | செக் குடியரசு | 45,000 |  |
| 33 | மொரோக்கோ | 33,300 |  |
| 34 | சிலோவாக்கியா | 31,388 |  |
| 35 | துருக்கி | 27,950 |  |
| 36 | மெக்சிகோ | 27,609 |  |
| 37 | பெலாரஸ் | 27,320 |  |
| 38 | சுலோவீனியா | 24,000 |  |
| 39 | துனீசியா | 23,200 |  |
| 40 | உசுபெக்கிசுத்தான் | 21,000 |  |
| 41 | லக்சம்பேர்க் | ? | } |

## வைன் நுகர்வோர்

**வைன் நுகர்வோர்**

| நாடு | ஒரு மனிதன் குடிக்கும் லீட்டர்கள் அடிப்படையில் |
| --- | --- |
| 8.14 |  |
| 6.65 |  |
| 6.38 |  |
| 5.80 |  |
| 5.69 |  |
| 5.10 |  |
| 5.10 |  |
| 4.94 |  |
| 4.67 |  |
| 4.62 | } |

**வைனுக்கும் பியருக்கும் இடையிலான நுகரும் விகிதம்**

| நாடு | வைன் (l) | பியர் (l) | வைன்/பியர் விகிதம் |
| --- | --- | --- | --- |
| 4.18 | 0.45 | 9.29 |  |
| 6.38 | 1.73 | 3.69 |  |
| 8.14 | 2.31 | 3.52 |  |
| 3.92 | 1.12 | 3.50 |  |
| 3.40 | 1.12 | 3.04 |  |
| 3.95 | 1.33 | 2.97 |  |
| 2.29 | 0.89 | 2.57 |  |
| 4.51 | 2.20 | 2.05 |  |
| 4.62 | 2.49 | 1.86 |  |
| 6.65 | 3.75 | 1.77 | } |
# அம்பா

**அம்பை** இந்திய இதிகாசங்களுள் ஒன்றான மகாபாரதத்தில் வரும் கதை மாந்தர்களுள் ஒருத்தி. இவள் காசி அரசனின் மூத்த மகளாவாள். அம்பிகா, அம்பாலிகா என்போர் இவளது தங்கைகள் ஆவர்.இம்மூவருக்கும் சுயம்வரம் நடந்தபோது, அங்கிருந்த மன்னர்களையும், இளவரசர்களையும் தோற்கடித்து, இம் மூன்று பெண்களையும், பீஷ்மர் அவர்களது விருப்பத்துக்கு மாறாகக் கூட்டிச் சென்றார். அவர், இப்பெண்களை அஸ்தினாபுரத்து மன்னனும் தமது தம்பியுமான விசித்திரவீரியனுக்கு மணமுடித்துக் கொடுப்பதற்காக சத்யவதியிடம் ஒப்படைத்தார்.  

அம்பா சால்வ நாட்டு மன்னன் சால்வனிடம் தனது மனதைப் பறிகொடுத்திருந்ததாக பீஷ்மரிடம் தெரிவிக்கிறாள். அதை அறியும் விசித்திரவீரியன் அவளை மணந்துகொள்ளாமல் அவளது தங்கைகள் இருவரையும் மட்டும் மணந்து கொண்டான். அம்பா தான் விரும்பியவனை நாடிச் சென்றாள்.சால்வனோ, பீஷ்மர் தன்னைத் தோற்கடித்து அவளைக் கூட்டிச் சென்றதனால் அவளை ஏற்றுக்கொள்ள மறுத்துவிட்டான். பீஷ்மரிடம் திரும்பி வந்த அம்பா, தன்னை மணந்து கொள்ளூமாறு பீஷ்மரை வற்புறுத்தினாள். மணமுடிப்பதில்லை என விரதம் பூண்டிருந்த பீஷ்மரும் அவளை மணம்செய்ய மறுத்துவிட்டார். மீண்டும் சால்வனிடம் வந்தாள். புறக்கணிக்கப்பட்டு மீண்டும் பீஷ்மரிடம் சென்றாள். பீஷ்மர் புறக்கணித்தார். இப்படி அலைந்ததில் ஆறு வருடங்கள் கழிந்ததில், தன் வாழ்வைப் பாழாக்கிய பீஷ்மரிடம் தீராப்பகை கொண்டாள்.  

இமயமலைச் சாரல் சென்று தவம் செய்ததில் முருகக்கடவுள் ஒரு மாலையைக் கொடுத்தார். அதன் மூலம் பீஷ்மரைத் தண்டிக்கும் அவளது எண்ணம் நிறைவேறும் என்று கூறினார். அம்பை துருபத மகாராஜனை பீஷ்மர் மேல் படையெடுக்கத் தூண்டியும் அவன் இசையாததால், அம்மாலையை அங்கேயே வைத்து விட்டு சென்று மீண்டும் தவம் செய்தாள். சிவபெருமான் தோன்றி இன்னொரு பிறவியில் அவளே பீஷ்மரைப் பழிவாங்குவாள் என்று கூறினார்.  
அடுத்த பிறவியிலாவது பீஷ்மரைக் கொல்வது எனச் சபதம் செய்து இறந்துவிட்டாள். அவள் அடுத்த பிறவியில் துருபதனுக்கு மகனாகப் பிறந்தாள் என மகாபாரதம் கூறுகிறது. அவன் பெயர் சிகண்டி என்பதாகும். குருச்சேத்திரப் போரில் போரில் பீஷ்மர் இறந்ததில் முக்கியப் பங்கு வகித்தவன் இவனாவான்.